Source: http://docplayer.fi/425975-Esityksen-paaasiallinen-sisalto.html
Timestamp: 2018-04-21 00:58:14+00:00
Document Index: 6642457

Matched Legal Cases: ['Tuomioistuin ', 'tuomioistuin ', 'Tuomioistuin ', 'Tuomioistuin ', 'tuomioistuin ', 'tuomioistuin ', 'tuomioistuin ', 'Tuomioistuin ', 'Tuomioistuin ', 'tuomioistuin ', 'Tuomioistuin ']

Hannes Vilho Kouki
1 HE 26/2003 vp Hallituksen esitys Eduskunnalle konkurssilainsäädännön uudistamiseksi Esityksessä ehdotetaan säädettäväksi uusi konkurssilaki. Sillä kumottaisiin vuodelta 1868 oleva konkurssisääntö. Uusi laki olisi konkurssia koskeva laaja täytäntöönpanooikeudellinen yleislaki. Se sisältäisi säännökset muun muassa konkurssin alkamisen edellytyksistä, konkurssivelallisen asemasta, konkurssimenettelyn eri vaiheista, konkurssisaatavista, konkurssihallinnosta sekä konkurssipesään kuuluvan omaisuuden hoidosta ja myynnistä. Ehdotettu laki ei aiheuta merkittäviä muutoksia konkurssimenettelyyn taikka velkojien tai velallisen asemaan. Raukeavien konkurssien vaihtoehdoksi ehdotetaan julkisselvitystä, jossa konkurssi siirtyy ESITYKSEN PÄÄASIALLINEN SISÄLTÖ velkojien hallinnosta konkurssiasiamiehen määräämän julkisselvittäjän vastuulle. Ehdotuksessa on otettu huomioon luvulla konkurssisääntöön tehdyt useat lainsäädäntömuutokset. Muun muassa konkurssiin asettamisen edellytysten osalta ehdotus on samansisältöinen kuin muiden Pohjoismaiden lainsäädäntö. Uuden konkurssilain vuoksi ehdotetaan eräitä muutoksia useisiin muihin lakeihin. Esitys liittyy vuoden 2004 talousarvioesitykseen. Ehdotetut lait ovat tarkoitetut tulemaan voimaan noin kuuden kuukauden kuluttua niiden hyväksymisestä ja vahvistamisesta
2 2 HE 26/2003 vp SISÄLLYSLUETTELO ESITYKSEN PÄÄASIALLINEN SISÄLTÖ...1 SISÄLLYSLUETTELO...2 YLEISPERUSTELUT Johdanto Yleistä Maksukyvyttömyyslainsäädännön merkitys Suomen maksukyvyttömyyslainsäädäntö Lainsäädännön kehitys Nykyinen konkurssilainsäädäntö...8 Konkurssisääntö osana maksukyvyttömyyslainsäädäntöä...8 Konkurssisäännön sisällöstä Kansainvälinen maksukyvyttömyysoikeus Tietoja konkursseista Tilastokeskuksen tilastot Selvitys vuonna 2000 päättyneistä konkurssipesistä Eräitä kansainvälisiä vertailuja Nykytilan arviointi ja uudistuksen tavoitteet Keskeiset ehdotukset Uudistuksen laajuus ja soveltamisala Konkurssiin asettaminen Konkurssimenettelyn kulku Konkurssin raukeaminen ja julkisselvitys Konkurssin peruuntuminen ja sovinto Velallisen asema Konkurssihallinto ja velkojien asema Saatavien valvonta ja selvittäminen Konkurssipesään kuuluvan omaisuuden rahaksimuutto Panttivelkojien asema Eräitä erityiskysymyksiä Esityksen vaikutukset Taloudelliset vaikutukset...27 Yleistä...27 Vaikutukset tuomioistuimiin...27 Vaikutukset pesänhoitokustannuksiin...28 Vaikutukset velkojien asemaan...28 Muiden ehdotusten vaikutus valtiontalouteen Organisaatio- ja henkilöstövaikutukset Asian valmistelu Muita esitykseen vaikuttavia seikkoja...31 Vanhentumislainsäädännön uudistaminen ja ulosottolain muuttaminen...31 Perintökaaren velkavastuusäännöstön uudistaminen...31
3 HE 26/2003 vp 3 Konkurssi- ja yrityssaneerausrekisteri...31 YKSITYISKOHTAISET PERUSTELUT Lakiehdotusten perustelut Konkurssilaki luku. Yleiset säännökset luku. Konkurssiin asettamisen edellytykset luku. Konkurssin alkamisen oikeusvaikutukset luku. Velallisen asema luku. Konkurssipesään kuuluva omaisuus luku. Kuittaus konkurssissa luku. Menettely tuomioistuimessa luku. Pesänhoitaja luku. Konkurssipesän selvitys ja velallisen kirjanpito luku. Konkurssin raukeaminen luku. Julkisselvitys luku. Konkurssisaatavat, valvonta ja saatavien selvittäminen luku. Jakoluetteloehdotus ja jakoluettelon vahvistaminen luku. Konkurssipesän hallinto luku. Velkojien päätösvallan käyttäminen luku. Konkurssipesän kirjanpito ja velat luku. Konkurssipesään kuuluvan omaisuuden hoito ja myynti sekä panttivelkojaa koskevat säännökset luku. Jako-osuuksien maksaminen luku. Konkurssipesän lopputilitys ja jälkiselvitys luku. Vahingonkorvausvelvollisuus luku. Sovinto luku. Kuulutus, ilmoitukset ja konkurssirekisteri luku. Erinäiset säännökset luku. Voimaantulo- ja siirtymäsäännökset Laki takaisinsaannista konkurssipesään Laki velkojien maksunsaantijärjestyksestä Laki konkurssipesien hallinnon valvonnasta Suomen, Tanskan, Islannin, Norjan ja Ruotsin kesken Kööpenhaminassa tehty, konkurssia koskevan sopimuksen hyväksymisestä ja täytäntöönpanosta annettu laki Ulosottolaki Passilaki Kauppakaari luku. Pantista Varallisuusoikeudellisista oikeustoimista annettu laki Takauksesta ja vierasvelkapanttauksesta annettu laki Autokiinnityslaki Laki elinkeinonharjoittajan oikeudesta myydä noutamatta jätetty esine...198
4 4 HE 26/2003 vp Kaupparekisterilaki Kiinnitysluottopankkilaki Laki yrityksen saneerauksesta Laki eräistä arvopaperi- ja valuuttakaupan sekä selvitysjärjestelmän ehdoista Palkkaturvalaki Merimiesten palkkaturvalaki Tarkemmat säännökset ja määräykset Voimaantulo Säätämisjärjestys LAKIEHDOTUKSET Konkurssilaki takaisinsaannista konkurssipesään annetun lain muuttamisesta velkojien maksunsaantijärjestyksestä annetun lain 4 :n muuttamisesta konkurssipesien hallinnon valvonnasta annetun lain muuttamisesta Suomen, Tanskan, Islannin, Norjan ja Ruotsin kesken Kööpenhaminassa 7 päivänä marraskuuta 1933 tehdyn, konkurssia koskevan sopimuksen hyväksymisestä ja täytäntöönpanosta annetun lain 3 :n kumoamisesta ulosottolain muuttamisesta passilain 9 ja 16 :n muuttamisesta kauppakaaren 10 luvun 2 :n muuttamisesta varallisuusoikeudellisista oikeustoimista annetun lain 23 :n muuttamisesta takauksesta ja vierasvelkapanttauksesta annetun lain 17 :n muuttamisesta autokiinnityslain 15 :n muuttamisesta elinkeinonharjoittajan oikeudesta myydä noutamatta jätetty esine annetun lain 1 :n muuttamisesta kaupparekisterilain 19 :n muuttamisesta kiinnitysluottopankkilain 17 :n muuttamisesta yrityksen saneerauksesta annetun lain 8 :n muuttamisesta eräistä arvopaperi- ja valuuttakaupan sekä selvitysjärjestelmän ehdoista annetun lain 3 :n muuttamisesta palkkaturvalain 7 ja 11 :n muuttamisesta merimiesten palkkaturvalain 6 :n muuttamisesta LIITTEET RINNAKKAISTEKSTIT takaisinsaannista konkurssipesään annetun lain muuttamisesta velkojien maksunsaantijärjestyksestä annetun lain 4 :n muuttamisesta konkurssipesien hallinnon valvonnasta annetun lain muuttamisesta Suomen, Tanskan, Islannin, Norjan ja Ruotsin kesken Kööpenhaminassa 7 päivänä marraskuuta 1933 tehdyn, konkurssia koskevan sopimuksen hyväksymisestä ja täytäntöönpanosta annetun lain 3 :n kumoamisesta ulosottolain muuttamisesta passilain 9 ja 16 :n muuttamisesta...272
5 HE 26/2003 vp 5 kauppakaaren 10 luvun 2 :n muuttamisesta varallisuusoikeudellisista oikeustoimista annetun lain 23 :n muuttamisesta takauksesta ja vierasvelkapanttauksesta annetun lain 17 :n muuttamisesta autokiinnityslain 15 :n muuttamisesta elinkeinonharjoittajan oikeudesta myydä noutamatta jätetty esine annetun lain 1 :n muuttamisesta kaupparekisterilain 19 :n muuttamisesta kiinnitysluottopankkilain 17 :n muuttamisesta yrityksen saneerauksesta annetun lain 8 :n muuttamisesta eräistä arvopaperi- ja valuuttakaupan sekä selvitysjärjestelmän ehdoista annetun lain 3 :n muuttamisesta palkkaturvalain 7 ja 11 :n muuttamisesta merimiesten palkkaturvalain 6 :n muuttamisesta KONKURSSILAKIEHDOTUKSEN SISÄLLYSLUETTELO...285
6 6 HE 26/2003 vp YLEISPERUSTELUT 1. Johdanto 1.1. Yleistä Konkurssi on oikeudellisena ja taloudellisena ilmiönä vanha, ja konkurssilainsäädännöllä on useissa maissa pitkä historia. Nykyään konkurssi kuuluu kiinteänä osana markkinatalouteen. Markkinataloudessa syntyy jatkuvasti uusia yrityksiä ja markkinoilta myös poistuu yrityksiä. Osa yrityksistä poistuu markkinoilta siksi, että ne ovat toimintansa kannattamattomuuden vuoksi tai muusta syystä tulleet kykenemättömiksi selviytymään taloudellisista velvoitteistaan. Markkinataloudessa konkurssi on välttämätön oikeudellinen menettely, jolla näiden elinkelvottomien velallisyritysten maksukyvyttömyystilanteet voidaan järjestäytyneesti hoitaa kaikkien velkojien kesken. Konkurssimenettely on käytettävissä kaikenlaisia velallisia, myös yksityishenkilöitä kohtaan, mutta pääasiallisena kohderyhmänä ovat yritykset. Konkurssi on niin sanottu likvidaatiomenettely, joka tähtää velallisen varallisuuden rahaksimuuttoon ja varojen jakamiseen velkojille. Likvidaation seurauksena on yleensä velallisen taloudellisen toiminnan päättyminen. Likvidaatiokonkurssi on perusrakenteeltaan kaikkialla varsin samanlainen. Likvidaatiotyyppisen konkurssin rinnalle on useassa valtiossa otettu käyttöön saneeraustyyppinen maksukyvyttömyysmenettely, jonka tarkoituksena on antaa velalliselle mahdollisuus selviytyä taloudellisista vaikeuksistaan ja jatkaa taloudellista toimintaansa. Saneeraus voi edellyttää esimerkiksi yrityksen johdon vaihtamista, liiketoiminnallisia muutoksia yrityksessä tai velkojen järjestelyä. Saneerauksen mahdollistaminen perustuu usein siihen olettamukseen, että saneerauksen avulla voidaan hyödyntää likvidaatiota tehokkaammin yrityksen niin sanottuja goodwill arvoja ja yrityksen henkisiä voimavaroja, mikä on omiaan tuottamaan myös velkojille suuremman kertymän. Saneerauksella voi olla lisäksi yleisempiä yhteiskunnallisia, esimerkiksi työllisyyden ylläpitämiseen liittyviä tarkoitusperiä. Viimeisten vuosikymmenien aikana on kiinnitetty enenevässä määrin huomiota tavallisten kuluttajien maksukyvyttömyystilanteiden hoitamiseen. Kuluttajiin kohdistuvan luotonannon lisääntyessä on havaittu, että omaisuuden rahaksimuuttoon tähtäävä likvidaatiomenettely ei ole yleisesti ottaen sopiva keino ratkaista yksityishenkilöiden velkaongelmia. Uudet menettelyt ovat mahdollistaneet kuluttajavelallisille vapautumisen tietyin edellytyksin heidän suorituskykynsä ylittävästä velkavastuusta. Eräiden valtioiden oikeusjärjestelmissä on vain yksi maksukyvyttömyyslaki tai yksi yhtenäinen maksukyvyttömyysmenettely erilaisia tapauksia varten. Useissa oikeusjärjestelmissä, kuten Suomessa, likvidaatio- ja saneeraustyyppiset menettelyt ja niitä koskevat säännöstöt ovat periaatteessa itsenäisiä ja toisistaan erillisiä. Tällaisissakin tapauksissa menettelyjen keskinäissuhde on lainsäädännöllisesti määritelty. Tavallista esimerkiksi on, että saneeraustyyppisen menettelyn aikana likvidaatiotyyppistä konkurssia ei voi käynnistää Maksukyvyttömyyslainsäädännön merkitys Maksukyvyttömyyslainsäädäntö on kiinteä osa taloudellista toimintaa säätelevää lainsäädäntöä. Se kytkeytyy monin tavoin muihin oikeudenaloihin sekä oikeudellisen ja taloudellisen järjestelmän rakenteisiin. Maksukyvyttömyyslainsäädäntö laajasti ymmärrettynä määrittelee myös keskeisesti ne oikeudelliset ja taloudelliset riskit, joita yhden osapuolen maksukyvyttömyydestä voi muille taloudellisille toimijoille aiheutua ja jotka si-
7 HE 26/2003 vp 7 ten tulee ottaa huomioon lähes kaikessa taloudellisessa päätöksenteossa. Maksukyvyttömyysmenettelyihin sitoutuu aina huomattavia taloudellisia arvoja. Kansantaloudenkin kannalta on tärkeätä, että maksukyvyttömyystilanteet hoidetaan tehokkaasti ja tuloksellisesti sekä niihin liittyvät taloudelliset arvot mahdollisuuksien mukaan säilyttäen. Useat tekijät, erityisesti kansainvälisen kaupan ja kilpailun lisääntyminen, taloudellinen integraatio, talouden globalisaatio sekä pääomavirtojen liikkuvuus ovat entisestään korostaneet kansallisen maksukyvyttömyyslainsäädännön merkitystä, koska sekin otetaan huomioon rajat ylittävissä taloudellisissa toiminnoissa. Kansalliseen lainsäädäntöön tai järjestelmään liittyvät epävarmuustekijät ovat omiaan heikentämään esimerkiksi mahdollisuuksia ulkomaisten sijoitusten saamiseen ja myös yritysten toimintamahdollisuuksia kansainvälisessä kilpailussa. Kansallisten maksukyvyttömyyslakien kehittämiseen onkin kiinnitetty viime vuosina erityistä kansainvälistä huomiota, muun muassa kansainvälisen valuuttajärjestön (IMF) ja Yhdistyneiden Kansakuntien kauppaoikeuden toimikunnassa (UNCITRAL). UNCITRAL:ssa on käynnistetty vuonna 1999 hanke, jossa pyritään luomaan yhtenäisiä periaatteita kansallisten maksukyvyttömyyslakien valmistelun pohjaksi. 2. Suomen maksukyvyttömyyslainsäädäntö 2.1. Lainsäädännön kehitys Likvidaatiotyyppistä konkurssia sääntelevä konkurssisääntö on vuodelta Sen esikuvana oli Ruotsin vanha, jo 1920-luvulla kumottu konkurssilaki. Konkurssisääntö on lukuisista muutoksistaan huolimatta edelleen suurelta osin alkuperäisen sisältöisenä voimassa. Ennen 1990-lukua konkurssioikeudelliseen säännöstöön tehtiin varsin vähän muutoksia. Merkittävimpänä voidaan mainita 1930-luvun alunperin väliaikaiseksi säädetty akordilainsäädäntö, jonka voimassaoloa sittemmin jatkettiin määräajoin aina vuoden 1992 loppuun, uuden saneerauslainsäädännön voimaantuloon asti. Lisäksi voidaan mainita niin ikään 1930-luvulla toteutettu takaisinsaantisäännöstön osittaisuudistus. Muilta osin uudistukset olivat lähinnä muusta lainsäädännöstä johtuvia yksittäisiä tarkistuksia. Samanaikaisesti konkurssisäännön kanssa voimaan tulleeseen etuoikeusasetukseen tehtiin sitä vastoin useita muutoksia sen voimassaoloaikana. Yleensä kysymys oli uudenlaisen saatavaryhmän säätämisestä etuoikeutetuksi. Tämän asetuksen kumosi vuoden 1993 alusta voimaan tullut laki velkojien maksunsaantijärjestyksestä. Konkurssioikeuden laajempi uudistustyö käynnistyi luvun loppupuolella. Tämä uudistustyö johti seuraavan vuosikymmenen aikana useisiin laajoihin ja merkittäviin uudistuksiin. Konkurssisääntöön sisältyneet takaisinsaantisäännökset uudistettiin ja korvattiin uudella lailla takaisinsaannista konkurssipesään vuoden 1992 alusta. Uudistuksella laajennettiin konkurssipesän mahdollisuuksia vaatia peräytymään velallisen omaisuutta koskevia, velkojien oikeuksia loukkaavia oikeustoimia. Vuonna 1993 tuli voimaan kolme erillistä, mutta toisiinsa läheisesti liittyvää uudistusta: etuoikeusjärjestelmää eli velkojien maksunsaantijärjestystä koskeva uusi lainsäädäntö (voimaan ), yksityishenkilön velkajärjestelyä koskeva laki (voimaan ) sekä yrityksen saneerausta koskeva lainsäädäntö (voimaan ). Kysymyksessä olivat selvästi perustavanlaatuisimmat uudistukset maksukyvyttömyysoikeuteemme koko 1900-luvulla. Lainsäädännön voimaantulo oli yhteydessä 1990-luvun alun syvään taloudelliseen lamaan. Etuoikeusjärjestelmän uudistuksella muutettiin oleellisesti sitä järjestystä, jolla konkurssivelallisen varat jaettiin konkurssissa velkojien kesken. Velkojien välistä tasa-arvoa lisättiin: saatavaryhmien etuoikeuksia poistettiin, jolloin etuoikeutetuiksi jäivät eräitä elatusapusaatavia ja siirtymävaiheen järjestelyjä lukuunottamatta vain panttisaatavat, joihin liittyy erityinen etuoikeus velallisen omaisuuteen. Muuten velkojan oikeus velallisen varoihin määräytyy sen mukaan, mikä on velkojan saatavan suhteellinen osuus muista vastaavassa asemassa olevista saatavista. Yksityishenkilön velkajärjestelystä sekä
8 8 HE 26/2003 vp yrityksen saneerauksesta annettujen lakien säätäminen merkitsi kokonaan uudenlaisten menettelyjen käyttöönottoa yksityishenkilöiden ja yritysten maksukyvyttömyysongelmien hoitamiseksi. Velallisen varojen rahaksimuuttoon ja varojen jakamiseen tähtäävä likvidaatiokonkurssi ei mahdollistanut varattomien tai vähävaraisten yksityishenkilöiden velkaongelmien ratkaisemista. Tämän vuoksi luotiin järjestelmä, jossa velallinen sitoutumalla usean, yleensä viiden vuoden pituiseen maksuohjelmaan ja käyttämällä sinä aikana tuloistaan jäävän maksuvaransa velkojen maksuun, voi vapautua maksukykynsä ylittävästä velkataakastaan. Vastaavasti yrityksen saneerauksesta annetulla lailla luotiin taloudellisissa vaikeuksissa oleville mutta elinkelpoisille yrityksille mahdollisuus yrityksen tervehdyttämiseen. Saneerauksesta tuli siten todellinen vaihtoehtoinen menettely konkurssille, kun aikaisempaan lainsäädäntöön perustunut akordimenettely oli jäänyt käytännössä merkityksettömäksi. Saneerausmenettelyssä yritykselle laaditaan yleensä useiden vuosien pituinen saneerausohjelma, joka sisältää määräykset velkojen järjestelyistä sekä muista saneeraustoimenpiteistä. Saneerausohjelman suoritettuaan yritys vapautuu niistä saneerausveloista, joita ei ole saneerausohjelmassa määrätty maksettaviksi. Lähtökohta oli, että saneerauksen tulee olla myös velkojille konkurssia edullisempi vaihtoehto. Sekä yksityishenkilön velkajärjestelystä annettu laki että yrityksen saneerauksesta annettu laki sisältävät varsin laajan ja yksityiskohtaisen säännöstön, jossa määritellään erityisesti menettelyn aloittamisen edellytykset ja menettelyn aloittamisen oikeudelliset vaikutukset, menettelyn kulku, velkojien asema ja kuuleminen, velkasuhteiden muutosten (velkajärjestelyiden) sekä maksuohjelman ja saneerausohjelman hyväksymisen edellytykset sekä menettelyn raukeaminen. Mainittuihin lakeihin on tehty eräitä muutoksia. Merkittävänä voidaan pitää yksityishenkilön velkajärjestelystä annetun lain laajahkoa tarkistamista vuonna Lakia on tarkistettu myös vuoden 2003 alusta voimaan tulleella lailla (1273/2003). Myös konkurssisääntöön tehtiin luvulla useita, osin merkittäviäkin muutoksia. Samaan aikaan alioikeusuudistuksen yhteydessä 1 päivänä joulukuuta 1993 tuli voimaan konkurssimenettelyä tuomioistuimessa koskeva uudistus. Konkurssisaatavien valvonta- ja selvitysmenettelyä uudistettiin ja tuomioistuimelle kuuluneita tehtäviä siirrettiin pesänhoitajille, joiden merkitys tätä myöten vahvistui. Vuonna 1995 tuli voimaan konkurssipesien hallinnon valvontaa koskeva laki, jolla luotiin erityisviranomainen, konkurssiasiamies, valvomaan konkurssipesien toiminnan asianmukaisuutta ja kehittämään hyvää pesänhoitotapaa. Samassa yhteydessä tarkistettiin väliaikaisen pesänhoitajan valintaa koskevia säännöksiä erityisesti konkurssivelallisen vaikutusvallan vähentämiseksi. Joulukuun alusta 1994 otettiin käyttöön uusi konkurssi- ja yrityssaneerausrekisteri, joka paransi erityisesti yritysten luotonvalvonnan tiedonsaantitarpeita. Lisäksi perustettiin konkurssiasiain neuvottelukunta, jonka keskeisenä tehtävänä on antaa suosituksia hyvästä pesänhoitotavasta. Laajemmin pesänhoitajan valintaperusteita ja -menettelyä uudistettiin vuonna 1997 voimaan tulleella laajahkolla konkurssisäännön muutoksella. Laista poistettiin samalla perusoikeuksien kanssa ristiriitaiset säännökset velallisen liikkumisvapauden rajoituksista. Näiden tilalle tulivat nykyaikaiset säännökset konkurssimenettelyn yhteydessä käytettävistä turvaamistoimista. Vuonna 1998 säädettiin lainmuutokset, joilla määriteltiin uudelleen yrityksen saneerausmenettelyn yhteydessä syntyneiden saatavien asema, jos saneeraus epäonnistuu ja yritys päätyy konkurssiin Nykyinen konkurssilainsäädäntö Konkurssisääntö osana maksukyvyttömyyslainsäädäntöä Suomen maksukyvyttömyyslainsäädäntö muodostuu useasta eri laista. Eri maksukyvyttömyysmenettelyjä on kolme ja niitä säänteleviä yleislakeja ovat konkurssisääntö (1868), yrityksen saneerauksesta annettu laki (1993) ja yksityishenkilön velkajärjestelystä annettu laki (1993). Velallisen maksukyvyttömyyteen liittyviä aineellisoikeudellisia kysymyksiä koskevat takaisinsaannista konkurssipesään annettu laki (1991) ja velkojien
9 HE 26/2003 vp 9 maksunsaantijärjestyksestä annettu laki (1992), joita kumpaakin sovelletaan näiden kolmen menettelyn yhteydessä ja lisäksi ulosotossa. Konkurssipesien hallinnon valvonnasta annetussa laissa (1995) säädetään konkurssiasiamiehen tehtävistä ja toimivaltuuksista konkurssipesien hallinnon ja yrityksen saneerausmenettelyn selvittäjän toiminnan valvojana. Maksukyvyttömyysmenettelyllä ymmärretään yleisesti velallisen maksukyvyttömyydestä johtuvaa yleistäytäntöönpanoa, joka koskee samanaikaisesti velallisen kaikkia velkoja ja velkojia. Sen vuoksi saatavien erillistäytäntöönpanoa säätelevää ulosottolakia (1895) ja muuta ulosottolainsäädäntöä ei varsinaisesti lueta maksukyvyttömyyslainsäädäntöön. Yleistäytäntöönpanon ja ulosoton sekä niitä sääntelevän lainsäädännön välinen yhteys on kuitenkin monesta syystä hyvin läheinen. Kummassakin menettelytyypissä on pohjimmaltaan kysymys toimenpiteistä sen vuoksi, että velallinen ei maksa velkaansa. Usein samaan velalliseen voi kohdistua peräkkäin tai eräissä tapauksissa samanaikaisestikin yleistäytäntöönpano tai erillistäytäntöönpano. Kummassakin menettelytyypissä noudatetaan useissa kysymyksissä olennaisesti samanlaisia oikeudellisia periaatteita. Maksukyvyttömyyslainsäädäntömme on konkurssisääntöä lukuunottamatta varsin uutta. Konkurssisääntökin on suurelta osin uudistettu, mutta huomattava osa sen nykyisestä runsaasta sadasta pykälästä on edelleen voimassa alkuperäisinä. Konkurssioikeuttamme on muovannut myös pitkäaikainen ja laaja oikeuskäytäntö, jonka merkitys on vuosien saatossa korostunut. Konkurssiasiamiehen toiminta ja konkurssiasiamiehen apuna toimivan konkurssiasiain neuvottelukunnan antamat useat suositukset ovat myös merkittävällä tavalla kehittäneet ja yhtenäistäneet konkurssikäytäntöämme. Konkurssisäännön sisällöstä Konkurssisäännön soveltamisala. Konkurssisäännön soveltamisala on yleinen. Lakia sovelletaan kaikenlaisiin velallisiin siitä riippumatta, onko velallinen luonnollinen henkilö tai oikeushenkilö, yksityishenkilö tai yritys. Merkitystä ei ole myöskään velallisen yhteisömuodolla tai toimialalla. Tiettyjä velallisryhmiä koskevia erityissäännöksiäkin on vähän. Lähinnä voidaan mainita kuolinpesän konkurssia koskevat säännökset. Konkurssiin asettaminen. Konkurssiin asettamisesta päättää tuomioistuin. Suomessa ei ole konkurssiasioita varten erityistuomioistuinta, joten toimivaltaisia ovat käräjäoikeudet. Vuonna 1993 voimaan tulleella lailla konkurssiasioiden oikeuspaikkaa koskevat säännökset uudistettiin. Oikeushenkilöiden osalta toimivaltainen on se käräjäoikeus, jonka tuomiopiirissä velallisen hallintoa pääasiallisesti hoidetaan. Konkurssia voivat hakea velallinen ja velkoja. Velallisen hakiessa konkurssia ei konkurssiin asettamiselle ole mitään velallisen taloudellista tilaa koskevia edellytyksiä. Velallinen saa halutessaan aina itsensä konkurssiin. Kun velkoja hakee velallista konkurssiin, velkojan tulee osoittaa, että hänellä on velalliselta selvä ja riidaton saatava sekä että konkurssiin asettamiselle on olemassa laissa säädetty peruste. Konkurssiin asettamisen perusteet sisältyvät laissa olevaan, suurelta osin alkuperäiseen ja varsin yksityiskohtaiseen luetteloon. Käytännössä yleisimmin käytettyjä konkurssiperusteita ovat tulokseton ulosmittausyritys ja laiminlyönti noudattaa määräajassa velkojan antamaa konkurssiuhkaista maksukehotusta. Vuonna 1993 tähän luetteloon lisättiin yhdeksi konkurssiin asettamisen perusteeksi velallisen yleistä taloudellista tilaa osoittava maksukyvyttömyys. Konkurssiasiat käsitellään hakemusasioista säädetyssä järjestyksessä. Konkurssiin asettamista koskevaa päätöstä noudatetaan pääsääntöisesti muutoksenhausta huolimatta. Konkurssin alkamisen oikeusvaikutukset. Konkurssin alkamisen vuoksi määräysvalta omaisuudesta siirtyy velalliselta velkojille (konkurssipesälle). Velallisen omaisuutta ei voida eräin poikkeuksin enää ulosmitata ja jo aloitetut ulosmittaustoimet raukeavat. Konkurssin vaikutukset erilaisiin sopimussuhteisiin ja varallisuusoikeuksiin ovat yleensä huomattavat. Konkurssihan osoittaa kykenemättömyyttä vastata sitoumuksista ja tämän vuoksi on olennaista, mitä konkurssin jälkeen tapahtuu sopimussuhteille ja mikä osapuoli erinäisissä omaisuuden vaihdantaa
10 10 HE 26/2003 vp koskevissa tilanteissa kantaa taloudellisen riskin konkurssista. Konkurssisääntömme sääntelee konkurssia lähinnä täytäntöönpanomenettelynä ja on siten leimallisesti menettelyoikeutta. Konkurssin siviilioikeudellisten vaikutusten sääntely onkin jäänyt lähinnä muun lainsäädännön sekä osin myös oikeuskäytännön ja -tieteen varaan. Konkurssimenettelyn kulku. Tuomioistuin määrää aina väliaikaisen pesänhoitajan, joka ottaa velallisen omaisuuden haltuunsa ja laatii velallisen varoista ja veloista pesäluettelon sekä lisäksi velallisesta ja velallisen konkurssia edeltävästä toiminnasta velallisselvityksen. Yleensä noin kuukauden kuluessa konkurssiin asettamisesta pidetään tuomioistuimessa velkojainkuulustelu, jonne kutsutaan suurimmat velkojat. Tässä tilaisuudessa velallinen vahvistaa pesäluettelon oikeaksi. Jos velkojainkuulustelussa havaitaan, että konkurssipesän varat eivät riitä konkurssimenettelyn jatkamiseen, tuomioistuin päättää konkurssin raukeamisesta. Tällöin konkurssi menettelynä päättyy ja varojen vallinta palautuu velalliselle. Velkoja voi estää raukeamisen ottamalla vastatakseen konkurssimenettelystä aiheutuvista kustannuksista. Tietyin edellytyksin voidaan velkojainkuulustelussa päättää myös siitä, että konkurssi peruuntuu. Jos konkurssia ei määrätä raukeamaan tai peruuntumaan, konkurssi jatkuu. Tuomioistuin määrää väliaikaisen pesänhoitajan tilalle uskotun miehen. Tässä tehtävässä jatkaa yleensä väliaikainen pesänhoitaja. Tuomioistuin asettaa myös määräpäivän saatavien valvonnalle ja julkaisee virallisessa lehdessä kuulutuksen konkurssista. Julkiseen konkurssi- ja yrityssaneerausrekisteriin ensimmäinen merkintä konkurssista tehdään jo siinä vaiheessa, kun konkurssihakemus on tehty. Tuomioistuimen tehtävä konkurssimenettelyssä päättyy konkurssituomioon, jonka tuomioistuin antaa yleensä noin puolen vuoden kuluttua konkurssin alkamisesta. Konkurssituomiossa tuomioistuin vahvistaa, mitkä konkurssissa valvotut saatavat ovat oikeutettuja saamaan jako-osuutta konkurssipesän varoista ja mitkä saatavat maksetaan ennen muita saatavia eli ovat etuoikeutettuja. Konkurssituomion antamisen jälkeen tuomioistuin antaa vielä ratkaisun riitautetuista konkurssisaatavista. Konkurssipesän toiminta jatkuu usein vielä pitkään konkurssituomion antamisen jälkeen. Konkurssi päättyy vasta, kun pesän on selvitetty eli kun omaisuus on myyty sekä oikeudenkäynnit ja muut selvitystoimet on saatu päätökseen sekä varat jaettu velkojille. Tietyin edellytyksin velkojille voidaan maksaa jako-osuuden ennakkoa ennen konkurssin päättymistä. Konkurssisaatavat. Konkurssissa voidaan valvoa sellaiset saatavat, joiden oikeusperuste on syntynyt ennen konkurssia. Velkojan on valvottava saatavansa konkurssissa määräpäivään mennessä. Jos velkoja myöhästyy, velkoja menettää oikeutensa maksunsaantiin. Eräissä tapauksissa velkojalla on kuitenkin mahdollisuus jälkivalvontaan. Valvontavelvollisuutta ei kuitenkaan ole velkojalla, joka ottaa saatavansa vain velallisen asettamasta pantista tai joka käyttää vain kuittausoikeuttaan. Valvontavelvollisuudesta on eräitä muitakin käytännön syistä johtuvia poikkeuksia. Pesänhoitaja laatii vastaanottamistaan valvonnoista luettelon, johon pesänhoitaja merkitsee myös omat huomautuksensa ja riitautuksensa. Valvontaluettelo toimitetaan tuomioistuimelle, joka laatii sen pohjalta konkurssituomion. Konkurssissa valvotun saatavan voi riitauttaa pesänhoitaja, velallinen ja toinen velkoja. Riitautuksen tutkii tuomioistuin. Jos saatavaa ei määräajassa riitauteta, se katsotaan hyväksytyksi. Konkurssihallinto. Ylin päätäntävalta konkurssia koskevissa asioissa on velkojilla. Velkojat käyttävät tätä päätösvaltaansa velkojainkokouksissa. Velkojien äänivalta määräytyy saatavien suuruuden perusteella. Velkojainkokouksessa tehtyjä päätöksiä voidaan laissa säädetyillä perusteilla moittia tuomioistuimessa. Keskeinen asema konkurssihallinnossa on pesänhoitajalla. Käytännössä pesänhoitajat ovat nykyään lähes yksinomaan asianajajia tai muuten asianajotoimintaa harjoittavia lakimiehiä. Pesänhoitajan valintamenettely ja - perusteet on äskettäin uudistettu. Pesänhoitajan valinta siirtyi kokonaisuudessaan velkojilta tuomioistuimelle. Pesänhoitajan kelpoisuus sekä esteellisyys velalliseen ja velkojiin samoin kuin perusteet pesänhoitajan vapaut-
11 HE 26/2003 vp 11 tamiselle tehtävästään säänneltiin. Pesänhoitajan tehtävänä on huolehtia konkurssipesän juoksevasta hallinnosta, pesäluettelon ja velallisselvityksen laatimisesta sekä erinäisistä valvontojen vastaanottamiseen ja selvittämiseen liittyvistä tehtävistä, omaisuuden hoidosta ja myynnistä sekä varojen tilittämisestä. Pesänhoitaja valmistelee velkojainkokouksessa tehtävät päätökset ja panee ne täytäntöön. Eräät lakisääteiset tehtävät pesänhoitaja suorittaa itsenäisesti ilman velkojien ohjausta. Muutenkin pesänhoitajan toimenkuva on käytännössä varsin itsenäinen. Pesänhoitajan palkkio maksetaan konkurssipesän varoista. Palkkion määrästä päättävät velkojat tai, milloin konkurssi raukeaa varojen puutteessa, tuomioistuin. Palkkion suuruuden määrittelyssä noudatetaan nykyään varsin yleisesti konkurssiasiain neuvottelukunnan vuonna 1997 antamaa palkkiosuositusta. Konkurssihallinnon toimintaa valvoo konkurssiasiamies, jolla on apunaan toimisto. Konkurssiasiamiehellä on lain perusteella laaja tiedonsaantioikeus, oikeus suorittaa tai suorituttaa tarkastuksia sekä oikeus vaatia tuomioistuimessa pesänhoitajan erottamista. Keskeisimpiä tehtäviä ovat vapaamuotoinen neuvontatoiminta ja erilaiset toimenpiteet hyvän pesänhoitotavan kehittämiseksi. Velkojien asema. Konkurssivelkojilla on oikeus saada maksunsaantijärjestyksen mukaisesti suoritus saatavalleen konkurssipesän varoista sekä oikeuteen osallistua konkurssipesän hallintoon. Konkurssivelkojan aseman saaminen edellyttää aiemmin mainituin poikkeuksin konkurssisaatavan valvontaa. Etuoikeutettuja saatavia on nykyään vähän. Panttisaatavien lisäksi etuoikeus on lähinnä vain konkurssiin päättyneen saneerausmenettelyn yhteydessä syntyneillä saatavilla ja lapselle suoritettavaan elatusapuun perustuvilla saatavilla sekä vuoden 2010 loppuun asti eräillä lisäeläkejärjestelmään perustuvilla saatavilla. Etuoikeudettomille saataville jakoosuutta maksetaan niiden saatavien suuruuden mukaisessa suhteessa. Lopulliset jakoosuudet voidaan maksaa, kun pesä on selvitetty eli usein vasta usean vuoden kuluttua konkurssin alkamisesta. Tietyin edellytyksin velkojille voidaan maksaa ennen lopputilitystä jako-osuuden ennakkoa. Konkurssihallintoon osallistuminen tarkoittaa ennen kaikkea päätösvallan käyttöä velkojainkokouksissa. Velkojilla on eräitä muitakin oikeuksia, kuten oikeus riitauttaa aiheettomina pitämiään muiden velkojien saatavia sekä oikeus saada konkurssipesää koskevia tietoja velalliselta ja pesänhoitajalta. Panttivelkojan asema on suomalaisessa konkurssissa vahva. Velkojalla, jolla on saatavansa vakuutena velallisen omaisuutta, on oikeus saada saatavansa pantin arvosta ennen muita velkojia. Panttivelkoja on niin sanotun separatistin asemassa, mikä tarkoittaa sitä, että panttivelkoja voi ottaa saatavansa panttiomaisuudesta konkurssin estämättä. Niin kuin aikaisemmin on todettu, separatistiaseman käyttäminen ei edellytä saatavan valvontaa. Saatavansa valvottuaan panttivelkojalla on oikeus osallistua koko valvotun saatavan määrällä konkurssipesän hallintoon. Velkoja, jolla on saatavansa vakuutena yrityskiinnitys velallisen omaisuuteen, ei ole separatistin asemassa. Velkojan on valvottava saatavansa ja sen etuoikeus konkurssissa. Velkojan erityisasema ilmenee siinä, että velkojalla on saatavalleen laissa määritetty etuoikeus yrityskiinnityksen kohteena olevaan omaisuuteen. Lain mukaan tästä omaisuudesta maksetaan puolet yrityskiinnitysvelkojille, kun paremmassa asemassa olevat saatavat on ensin maksettu, ja toinen puoli jaetaan etuoikeudettomien velkojien kesken. Konkurssipesän omaisuus. Konkurssipesään kuuluu kaikki se omaisuus, joka velallisella on konkurssin alkaessa. Pesään kuuluu lain mukaan myös omaisuus, joka sinne peräytetään takaisinsaantisäännösten perusteella. Nykyinen takaisinsaantisäännöstö antaa pesälle varsin laajat mahdollisuudet vaatia takaisinsaantia, joten näin pesään tuleva omaisuus voi edustaa huomattavaakin osaa pesän varallisuudesta. Konkurssipesän varallisuutta on myös se tuotto, joka tulee pesän harjoittamasta liiketoiminnasta. Lain mukaan konkurssipesään kuuluu myös se omaisuus, joka velalliselle tulee konkurssin aikana konkurssituomion antamiseen asti. Tällä säännöksellä on käytännössä merkitystä vain luonnollisten henkilöiden osalta. Konkurssipesän omaisuutta on hoidettava huolellisesti. Tarkempia pesän hoitoa koske-
12 12 HE 26/2003 vp via säännöksiä on lähinnä vain rahavarojen tallettamisesta. Myöskään omaisuuden myynnistä ei ole yksityiskohtaisia säännöksiä, vaan konkurssipesällä on varsin laaja harkintavalta siinä, milloin ja miten omaisuus myydään, kunhan vain omaisuuden myynnistä saadaan mahdollisimman hyvä myyntitulos. Tämä periaate onkin konkurssissa olennainen. Usein pesälle on edullisinta myydä koko omaisuus tai osa siitä liiketaloudellisena kokonaisuutena. Mahdollista on myydä yritystoiminta myös velallistaholle, jolloin konkurssi voi saada saneerauksen piirteitä. Tällaista tilannetta varten on konkurssisäännössä erityinen päätöksentekomenettely, jolla pyritään estämään omaisuuden alihintainen myynti velallisen tai velkojan lähipiirille. Omaisuuden myyntiin vaikuttaa keskeisesti se, onko omaisuus velkojalla panttina. Tällöin lähtökohtaisesti realisointivalta on panttivelkojalla. Panttivelkojan suostumuksin konkurssipesäkin voi myydä omaisuuden vapaaehtoisin kaupoin. Siinä, minkälainen velkojan asema on ja miten realisointi toteutetaan, on jo vanhastaan varsin suuria eroja sen mukaan, onko panttina irtainta vai kiinteää omaisuutta. Konkurssipesän on hoidettava panttiomaisuutta samalla tavoin kuin muutakin pesään kuuluvaa omaisuutta. Pesällä on oikeus ottaa panttiomaisuuden myyntihinnasta päältäpäin omaisuuden hoidosta ja myynnistä sille aiheutuneet kustannukset. Jos pantin arvo on panttivelkojan saatavaa suurempi, jaetaan ylijäämä muiden velkojien kesken. Velallisen asema. Konkurssiin asettamisen perusteella velallisella ei enää ole oikeutta määrätä omaisuudestaan. Velallinen ei voi muutenkaan käyttää hyödykseen tätä omaisuutta. Jos konkurssivelallinen on luonnollinen henkilö, saa hän kuitenkin saman erottamisedun kuin velallinen ulosmittauksessa. Jos velallisen toimeentulo ei ole muuten turvattu, on konkurssipesän lain mukaan annettava hänelle avustusta. Luonnolliselle henkilölle aiheutuu konkurssista erinäisiä muitakin lakiin perustuvia rajoituksia. Velallinen ei konkurssin aikana voi esimerkiksi olla yhtiön perustajana tai hallituksen jäsenenä eikä eräin poikkeuksin harjoittaa elinkeinoa. Konkurssiin ei liity veloista vapauttavaa vaikutusta. Lain mukaan velallinen vastaa konkurssisaatavasta myös sillä omaisuudella, jonka hän myöhemmin saa. Tälläkin säännöksellä on asiallista merkitystä vain luonnolliselle henkilölle. Kun konkurssissa on vahvistettu pesäluettelo, velallinen voi hakea velkajärjestelyä, ja siten maksuohjelman avulla selviytyä velkaongelmastaan. Laissa on velalliselle asetettu velvollisuus myötävaikuttaa konkurssipesän selvittämiseen. Velallisen on annettava pesänhoitajalle tarpeelliset tiedot erityisesti pesäluettelon laatimista mutta muutenkin pesän selvittämistä varten. Velallisen on myös vahvistettava pesäluettelo tuomioistuimessa valaehtoisesti oikeaksi. Velallisen laiminlyödessä myötävaikutusvelvollisuutensa hänet voidaan vangita enintään kahdeksi kuukaudeksi ja siten pakottaa täyttämään velvollisuutensa. Niskuroivalle velalliselle voidaan määrätä myös maastapoistumiskielto. Laissa on yksityiskohtaiset säännökset siitä, keneen velallisen edustajaan nämä velvollisuudet voidaan kohdistaa, kun velallisena on oikeushenkilö. Nykyisessä laissa ei ole lainkaan säännöksiä velallisen kuulemisesta tai velallisen tietojensaantioikeudesta. Velallisella on kuitenkin oikeus osallistua velkojainkokoukseen ja käyttää siellä puhevaltaa sekä myös oikeus moittia velkojainkokouksen päätöstä. Yleensä velallinen saa jo tämän vuoksi pesänhoitajalta saman aineiston kuin velkojat. Velallisella on myös mahdollisuus kääntyä tarvittaessa konkurssiasiamiehen puoleen epäillessään esimerkiksi väärinkäytöksiä konkurssipesässä. Vakuutuslaitokset ja luottolaitokset. Julkiselle vallalle on annettu lailla mahdollisuudet puuttua taloudellisissa vaikeuksissa olevien vakuutuslaitosten ja luottolaitosten toimintaan sen keskeisen merkityksen vuoksi, joka näillä laitoksilla on yhteiskunnan taloudellisille toiminnoille ja laitosten asiakkaille. Konkurssissa sovellettavia erityissäännöksiä on kuitenkin vähän. Erityisesti voidaan mainita vakuutusyhtiölain 15 luvun säännökset siitä, että selvitystilassa tai konkurssissa olevan vakuutusyhtiön vakuutusvastuun katteena oleva, eli yleensä yhtiön pääasiallinen omaisuus, kuuluu erityiseen selvityspesään, jota hallinnoidaan periaatteessa konkurssipesästä erillään. Luottolaitoksia koskeva erityissääntely on kokonaisuudessaan uudistettu
13 HE 26/2003 vp 13 1 päivänä helmikuuta 2002 voimaantulleella lainsäädännöllä. 3. Kansainvälinen maksukyvyttömyysoikeus Yleistä. Kansainvälisellä maksukyvyttömyysoikeudella säännellään niitä tilanteita, joissa maksukyvyttömyysmenettelyllä on liittymiä muihin valtioihin, esimerkiksi kun velallisella on tai on ollut omaisuutta taikka toimintaa useassa valtiossa. Kaikkia tällaisia tilanteita ei voida tehokkaasti säännellä kansallisella lailla vaan tarvitaan kansainvälistä sääntelyä. Tällaista sääntelyä sisältyy pohjoismaiseen konkurssisopimukseen ja Euroopan yhteisön lainsäädäntöön. Pohjoismainen konkurssisopimus. Pohjoismaiden kesken tehtiin jo vuonna 1933 niin sanottu pohjoismainen konkurssisopimus (Suomen, Tanskan, Islannin, Norjan ja Ruotsin välinen konkurssia koskeva sopimus). Tämän sopimuksen perusteella annettiin vielä sopimusta täydentävä kansallinen voimaansaattamislaki (laki Suomen, Tanskan, Islannin, Norjan ja Ruotsin kesken Kööpenhaminassa tehdyn, konkurssia koskevan sopimuksen hyväksymisestä ja täytäntöönpanosta). Sopimuksen pääperiaatteena on, että jossakin sopimusvaltiossa alkanut konkurssi käsittää velallisen muissakin sopimusvaltioissa olevan omaisuuden. Sopimus sisältää määräykset erinäisiin konkurssissa esiin tuleviin kysymyksiin sovellettavasta laista sekä tuomioistuimen ja konkurssihallinnon tehtävistä, kun konkurssiin kuuluu toisessa sopimusvaltiossa sijaitsevaa omaisuutta. Sopimusta ei sovelleta, jos velallisella ei ole konkurssin alkaessa kotipaikkaa siinä valtiossa, jossa velallinen päätetään asettaa konkurssiin. Euroopan yhteisön asetus maksukyvyttömyysmenettelyistä. EY:n asetus tuli voimaan 31 päivänä toukokuuta Asetus sisältää maksukyvyttömyysmenettelyjä koskevat kansainvälisyksityisoikeudelliset säännökset, joita sovelletaan EU:n jäsenvaltioiden kesken. Asetusta ei kuitenkaan sovelleta Tanskaan, mikä johtuu Tanskan jäämisestä Amsterdamin sopimukseen perustuvan siviilioikeudellisen yhteistyön ulkopuolelle. Asetusta sovelletaan velallisen kaikkia velkoja koskevaan maksukyvyttömyysmenettelyyn, jossa velallinen menettää osittain tai kokonaan määräysvallan omaisuuteensa ja jossa määrätään pesänhoitajaa vastaava selvittäjä. Soveltamisalaan kuuluvat menettelyt on jäsenvaltioittain lueteltu tyhjentävästi asetuksen liitteessä. Menettelyt voivat olla likvidaatio- tai saneeraustyyppisiä. Suomen osalta asetusta sovelletaan liitteen mukaan konkurssiin ja yrityssaneeraukseen. Asetusta ei sovelleta, jos velallisena on luottolaitos, vakuutuslaitos tai sijoituspalveluyritys. Asetuksessa säädetään tuomioistuinten kansainvälisestä toimivallasta, maksukyvyttömyysmenettelyyn ja siinä esiintyviin kysymyksiin sovellettavasta laista sekä menettelyn aloittamispäätösten ja muiden menettelyn yhteydessä annettujen päätösten tunnustamisesta ja täytäntöönpanosta. Asetuksessa on lisäksi määräyksiä eri jäsenvaltiossa toimivien selvittäjien (pesänhoitajien) välisestä yhteistyöstä, maksukyvyttömyysmenettelyn aloittamista koskevien päätösten kuuluttamisesta, saatavien valvonnasta sekä asiakirjoissa käytettävästä kielestä. Asetus rakentuu universaaliperiaatteelle. Kun maksukyvyttömyysmenettely on alkanut sellaisessa jäsenvaltiossa, jossa velallisella on pääintressien keskus, kuuluu velallisen muissakin jäsenvaltioissa sijaitseva omaisuus tämän menettelyn piiriin. Tämä päämenettely tunnustetaan myös ilman eri toimenpiteitä kaikissa muissa jäsenvaltioissa. Universaaliperiaatetta rajoittaa kuitenkin mahdollisuus aloittaa alueellinen menettely jossakin muussa jäsenvaltiossa, jossa velallisella on toimipaikka. Tällainen alueellinen menettely käsittää vain siinä jäsenvaltiossa olevan velallisen omaisuuden. Alueellinen menettely voidaan aloittaa ennen kuin päämenettely on aloitettu tai päämenettelyn aloittamisen jälkeen, jolloin menettelyä kutsutaan sekundäärimenettelyksi. Viimeksi mainitussa tapauksessa kysymyksessä voi olla vain likvidaatiotyyppinen menettely. Kun velallisella voi olla useampiakin toimipaikkoja, tarkoittaa tämä sitä, että samanaikaisesti yhden velallisen osalta voi olla vireillä päämenettelyn ohella tai ilman sitä useampia alueellisia menettelyjä. Kaikilla velkojilla, joilla on koti- tai asuinpaikka jossakin yhteisön jäsenvaltiossa, on
14 14 HE 26/2003 vp oikeus ilmoittaa saatavansa päämenettelyssä ja missä tahansa alueellisessa menettelyssä. Pääsääntö asetuksen mukaan on, että maksukyvyttömyysmenettelyssä sovelletaan sen valtion lakia, jossa menettely on aloitettu. Tämä koskee erityisesti menettelyn aloittamisen edellytyksiä, menettelyn kulkua, saatavien valvontaa ja käsittelyä, varojen jakamista ja velkojien maksunsaantijärjestystä. Tästä pääsäännöstä on asetuksessa useita poikkeuksia, jotka koskevat muun muassa esineoikeuksia, kuittausta, työsopimuksia ja takaisinsaantia sekä maksujärjestelmiä. Asetus on 31 päivästä toukokuuta 2002 alkaen ollut Suomessa välittömästi sovellettavaa oikeutta ja asetus on siten sellaisenaan osa maksukyvyttömyysoikeuttamme. Asetus sääntelee vain yhteisön sisäisiä kysymyksiä. Asetusta ei sovelleta, kun velallisen pääintressien keskus sijaitsee muualla kuin EU:n alueella. Yhteisö on antanut säädökset myös luottolaitosten ja vakuutusyhtiöiden maksukyvyttömyysmenettelyistä, sillä asetus ei koske näitä yrityksiä. Vakuutusyritysten tervehdyttämistä ja likvidaatiota koskeva direktiivi (2001/17/EY) annettiin 19 päivänä maaliskuuta 2001 ja vastaava luottolaitoksia koskeva direktiivi (2001/24/EY) 4 päivänä huhtikuuta Vakuutusyrityksiä koskevan direktiivin täytäntöönpanoaika päättyi 20 päivänä huhtikuuta Luottolaitoksia koskeva direktiivi on täytäntöönpantava 5 päivänä toukokuuta 2004 mennessä. Mallilaki rajat ylittävistä maksukyvyttömyysmenettelyistä. Yhdistyneiden kansakuntien kauppaoikeuden toimikunnassa (UN- CITRAL) valmistui 1997 mallilaki rajat ylittävistä maksukyvyttömyysmenettelyistä ("Model Law on Cross-Border Insolvency"). Mallilaki on saanut vaikutteita EY:n asetuksesta, mutta se ei sisällä yhtä kattavaa sääntelyä. Mallilain on tarkoitus olla eri valtioiden lainsäätäjien apuna niiden valmistellessa kansallista lainsäädäntöä rajat ylittävistä maksukyvyttömyysmenettelyistä. Mallilaki on omiaan yhtenäistämään kansallisia lakeja ja siten myös helpottamaan käytännön yhteistyötä tällä alalla. Mallilaki käsittelee erityisesti tuomioistuinten ja pesänhoitajien välistä rajat ylittävää yhteistyötä sekä toisessa valtiossa aloitetun maksukyvyttömyysmenettelyn vaikutusten tunnustamista. 4. Tietoja konkursseista 4.1. Tilastokeskuksen tilastot Suomessa tietoja konkursseista saa lähinnä Tilastokeskuksen tilastoista. Keskeinen tilastotieto on konkurssihakemusten vuosittainen määrä, joka heijastaa kiinteästi yleisen taloudellisen tilanteen muutoksia. Niinpä vireille pantujen konkurssihakemusten määrä oli suurimmillaan laman aikana vuonna 1992, minkä jälkeen se on tasaisesti pienentynyt. Viime vuosina hakemuksia on tehty vuosittain noin Konkurssihakemuksista varsin suuri osa peruutetaan ja aloitetuistakin konkursseista yleensä jopa yli puolet raukeaa varojen puutteeseen. Näin ollen on arvioitavissa, että vuosittain yli hakemusta johtaa täysimittaiseen konkurssimenettelyyn. Yrityksen saneeraushakemusten määrällinen kehitys on noudattanut samaa laskevaa suuntaa ja hakemuksia on tehty viime vuosina vuodessa. Saneeraushakemusten suhteellinen osuus konkurssihakemuksista on pysynyt varsin vakiona eli noin 7 9 prosentissa. Yksityishenkilöiden velkajärjestelyhakemuksia on tehty eniten mutta näidenkin hakemusten määrä on pienentynyt noin hakemuksen tasolle vuodessa. Osakeyhtiöiden ja kommandiittiyhtiöiden osuus konkurssivelallisista on ollut huomattava: vuosina se on vaihdellut 67 ja 78 prosentin välillä. Yksityisten elinkeinoharjoittajien osuus on vastaavana aikana vaihdellut 12 ja 15 prosentin ja ryhmän muut (esim. kuolinpesät) 16 ja 20 prosentin välillä. Kaiken kaikkiaan voidaan arvioida, että konkurssivelallisista yrityksiä on selvä valtaosa, vuosittain noin 90 prosenttia. Konkurssipesän varojen ja velkojen määrää tilastoidaan kunakin vuonna tuomioon päättyneiden konkurssien osalta. Nämä tiedot saadaan pesäluetteloista, jotka eivät kuitenkaan osoita pesän varojen lopullista määrää. Myöskään panttiomaisuutta ei ole aina otettu huomioon. Näiden tilastojen perusteella vuosina konkurssipesien velat ovat olleet suurimmillaan 3,3 miljardia euroa ja pienimmillään 350 miljoonaa euroa ja varat suurimmillaan 2,2 miljardia euroa ja pie-
15 HE 26/2003 vp 15 nimmillään 217 miljoonaa euroa Selvitys vuonna 2000 päättyneistä konkurssipesistä Konkursseista on eri tarpeita varten laadittu erillisselvityksiä. Tässä yhteydessä on syytä erityisesti mainita konkurssiasiamiehen toimistossa vuonna 2001 laadittu selvitys kaikista vuonna 2000 lopetetuista konkurssipesistä. Selvitys perustui konkurssiasiamiehen toimistolle toimitettuihin lopputilityslaskelmiin. Aineisto koski kaikkiaan 900 konkurssipesää. Konkurssien kesto oli keskimäärin 43 kuukautta. Konkursseista 43,7 prosenttia kesti alle kaksi vuotta ja 77,6 prosenttia alle viisi vuotta. Yli 10 vuotta kestäneitä konkursseja oli 0,8 prosenttia. Konkursseista varoja kertyi yhteensä noin 185 miljoonaa euroa, mihin lukuun ei sisälly kuitenkaan kaikki pantattu omaisuus. Jakoosuuksia velkojille kertyi 459 konkurssipesässä (52,5 %). Niissä konkurssipesissä, joissa varoja riitti jaettavaksi, kaikkien jakoosuuksien kokonaismäärä oli keskimäärin euroa. Mediaani oli euroa. Kaikkiaan 656 konkurssissa (75 %) jakoosuutta maksettiin yhteensä alle euroa. Alle euroa maksettiin 93,6 prosentissa. Etuoikeudettomille velkojille maksetut jako-osuusprosentit olivat pieniä. Alle viiden prosentin jako-osuuteen päädyttiin 75 prosentissa. Jako-osuusprosentti oli keskimäärin 5,3. Muutamassa tapauksessa velkojat saivat täyden suorituksen. On oletettavaa, että olennaisia poikkeamia ei saataisi, jos vastaavat tiedot kerättäisiin useammalta vuodelta. Tutkimustulokset osoittivat siis varsin selvästi, että valtaosassa tapauksia konkurssista saatavalla jako-osuudella ei ole taloudellista merkitystä etuoikeudettomille velkojille tai merkitys on vähäinen. 5. Eräitä kansainvälisiä vertailuja Yleistä. Maksukyvyttömyyslainsäädäntö on kokonaan tai huomattavilta osiltaan uudistettu hyvin monessa valtiossa viimeisen neljännesvuosisadan aikana, useissa tapauksissa erityisesti saneeraustyyppisen menettelyn käyttöönottamiseksi perinteisen likvidaatiotyyppisen menettelyn rinnalle. Eroavaisuuksia voi olla esimerkiksi siinä, kummalle menettelylle annetaan pääpaino tai suositaanko eri lainsäädännöllisissä ratkaisuissa enemmän velallista vai velkojia. Erilaiset menettelyt voivat olla myös lainsäädännöllisesti kytketty eri tavoin toisiinsa. Lähtökohta voi olla erilainen myös siinä, voidaanko menettely käynnistää ketä tahansa velallista kohtaan vai rajautuuko se vain yrityksiin ja yrittäjiin. Eräissä valtioissa tuomioistuimen asema on varsin vahva ja eräissä valtioissa taas hallinnollisille viranomaisille on annettu laajat valtuudet ja tehtävät valvoa tai hallinnoida konkursseja. Tuomioistuinmenettelyjen sijasta on käytössä myös vapaaehtoisia, tuomioistuimen ulkopuolisia menettelyjä. Erityisen suuria eroja on siinä, missä määrin ja mitkä saatavat ovat etuoikeutettuja. Eräiden valtioiden lainsäädäntö perustuu velkojien yhdenvertaisuudelle, kun eräissä valtioissa taas useat saatavaryhmät, kuten verot ja muut julkisoikeudelliset saatavat ovat etuoikeutettuja. Huomattava merkitys on sillä, minkälainen asema panttivelkojilla on konkurssissa tai muussa maksukyvyttömyysmenettelyssä. Kysymys on erityisesti siitä, missä määrin panttivelkojat voivat käyttää oikeuksiaan maksukyvyttömyysmenettelystä riippumatta tai osallistua maksukyvyttömyysmenettelyyn. Yleensä likvidaatiotyyppiseen menettelyyn sisältyvät samanlaiset perusvaiheet. Näitä ovat lähinnä velallisen tai velkojan hakemus tuomioistuimelle tai muulle toimivaltaiselle elimelle menettelyn aloittamisesta, tuomioistuimen tai muun toimielimen määräys likvidaatiomenettelyn aloittamisesta, ulkopuolisen henkilön määrääminen huolehtimaan "likvidaatiosta", velallisen taloudellisten toimintojen päättäminen sekä velallisen omaisuuden myynti ja varojen jakaminen velkojille. Pohjoismaat. Muissa pohjoismaissa konkurssilainsäädäntö on uudistettu kokonaisuudessaan ja 1980-luvulla. Uusi konkurssilaki tuli voimaan Tanskassa 1978, Ruotsissa erillisten osauudistusten jälkeen 1988 sekä Norjassa Ruotsissa tuli voimaan yritysten saneerausta koskeva laki voimaan Merkillepantavaa on, että lähinnä 1960-
16 16 HE 26/2003 vp luvun harjoitettu tiivis yhteispohjoismainen lainsäädäntövalmisteltu johti sittemmin useissa aineellista oikeutta koskevissa kysymyksissä lähes samansisältöiseen lainsäädäntöön. Yhteisen valmistelun kohteena olivat konkurssin edellytyksiä, velallisen määräysvallan menetystä, takaisinsaantia sekä yhteisvastuullisia velkasuhteita koskevat säännökset. Myös Suomi osallistui tähän valmistelutyöhän, ja Suomen vuonna 1992 voimaan tullut takaisinsaantisäännöstö pohjautuu tähän yhteistyöhön. Yhteispohjoismainen valmistelu ei sitä vastoin ulottunut konkurssimenettelyä eikä -hallintoa koskeviin kysymyksiin. Näiltä osin Tanskan ja Norjan lait ovat varsin yhdensuuntaisia. Ruotsin laki poikkeaa muista pohjoismaista erityisesti siinä, että siellä pesänhoitajan asema on keskeinen, kun velkojilla ei ole konkurssihallinnossa päätäntävaltaa. Toisaalta kruuununvouti viranomaisena valvoo kaikkien pesänhoitajien toimintaa. 6. Nykytilan arviointi ja uudistuksen tavoitteet Yleistä. Vuonna 1993 voimaan tulleet yrityksen saneerausta ja yksityishenkilöiden velkajärjestelyä koskevat lait ovat aikaansaaneet sen, että Suomessa on erilaisia maksukyvyttömyystilanteita ja velallisryhmiä varten käytössä vaihtoehtoisia menettelyjä. Nämä uudet menettelyt ovat osoittautuneet yleisesti ottaen toimiviksi ja velallisten valikoituminen eri menettelyihin on vastannut tarkoitustaan. Uusissa menettelyissä havaittuja epäkohtia on pyritty pikaisesti korjaamaan, joten näissä lainsäädäntö on ajantasaista. Konkurssisääntömme sitä vastoin on jo hyvin iäkäs. Lain useat alkuperäiset tai muuten vanhat säännökset eivät sisällöltään ja kieliasultaan vastaa nykyajan tarpeita. Osa niistä on menettänytkin asiallisen merkityksensä. Lain alkuperäisenä säilynyt rakenne sekä lakiin tehdyt lukuisat lisäykset ja poistot ovat tehneet laista vaikeaselkoisen. Monesta tärkeästä asiasta laki ei sisällä lainkaan säännöksiä. Tämä on merkinnyt sitä, että konkurssioikeus on jäänyt liiaksikin vain käytännön kehityksen varaan. Konkurssiasiamiehen kannanotot ja konkurssiasiain neuvottelukunnan suositukset ovat tosin paikanneet vanhentuneesta ja puutteellisesta lainsäädännöstä johtuvia tarpeita, mutta on selvää, että yksilöiden oikeuksia ja velvollisuuksia koskevien keskeisten periaatteiden tulee käydä selkeästi ilmi laista. Tämä on tärkeätä myös konkurssioikeudessa, sillä konkurssi vaikuttaa merkittävästi erityisesti konkurssivelallisen ja myös velkojien asemaan. Muutenkin on yleisistä syistä välttämätöntä, että konkurssilainsäädäntömme vastaa nykyaikaiselle lainsäädännölle asetettavia vaatimuksia. Myös kansainvälistyminen korostaa lainsäädäntömme selkeyden vaatimusta. EY:n maksukyvyttömyysasetuksen perusteella Suomessa aloitetun konkurssin vaikutukset ulottuvat muihin jäsenvaltioihin. Tämänkin vuoksi on tärkeätä, että lainsäädäntömme on nykyaikaista. Toisaalta on otettava huomioon, että luvulla toteutetuilla uudistuksilla on konkursseihin liittyneitä useita epäkohtia voitu vähentää tai poistaa ja lakia on muutenkin sisällöltään nykyaikaistettu. Voidaan myös olettaa, että hyvän pesänhoitotavan kehittymisen ja myös konkurssipesiin kohdistuneen valvonnan avulla konkurssikäytänteet ovat kaikilta osin parantuneet ja tehostuneet. Ei ole voitu osoittaa myöskään mitään selkeää tarvetta poiketa merkittävästi siitä, miten toimivalta on nykyisin jaettu eri toimijoiden eli velkojien, pesänhoitajan, konkurssiasiamiehen ja tuomioistuimen kesken. Pesien vähävaraisuuden vuoksi konkurssit usein raukeavat tai niistä jää velkojille vain vähän jaettavaa. Asiaan voidaan konkurssilainsäädännön keinoin vaikuttaa kuitenkin vain vähäisessä määrin. Yrityksen perustaminen ei vaadi paljon pääomaa. Konkurssivelalliset ovat entistä enemmän palvelualan yrityksiä, joilla toiminnan luonteen vuoksi ei ole varallisuusarvoisia tuotantovälineitä tai varastoa samalla tavoin kuin perinteisillä teollisuusyrityksillä. Konkurssivelallisten toimitilat ja käyttöomaisuus ovat usein vuokrattuja. Jos velallisella on omaisuutta, se on usein pantattua, jolloin etuoikeudettomille velkojille ei jää välttämättä jaettavaa. Rahoituksen saatavuuteen ja hintaan sekä kilpailukykyyn liittyvistä syistä ei ole pidetty kuitenkaan mahdollisena sitä, että panttivelkojan asemaa heikennetään etuoikeudettomien velkojien hyväksi tulevan pesän varallisuuden
17 HE 26/2003 vp 17 lisäämiseksi. Ei ole myöskään havaittu mitään erityistä keinoa vähentää nykyisiä konkurssikustannuksia. Suurin kustannuserä on yleensä pesänhoitajan palkkio, joten näiden toimien tulisi kohdistua tämän kustannuksen pienentämiseen. Valmistelun aikana on esillä ollut muun muassa se mahdollisuus, että pesänhoitajan tehtäviä voitaisiin siirtää osaksi ulosotto-organisaatiolle. Tämä ei ainakaan nykyoloissa ole monestakaan syystä toteuttamiskelpoinen. Sitä vastoin on katsottu, että entistä useammin konkurssin tulisi raueta, jos pesän varat vain jossakin määrin ylittävät arvioidut konkurssikustannukset. Tällöin konkurssimenettelyn keskeiseksi tehtäväksi voisi jäädä pesäluettelon ja velallisselvityksen laatiminen, millä voidaan osaltaan ehkäistä konkursseihin liittyviä väärinkäytöksiä. Tämä voisi tarkoittaa sitä, että entistä useammat velalliset jäisivät tai siirtyisivät ulosoton asiakkaiksi. Ulosotto-organisaatiota voitaisiin käyttää myös nykyistä enemmän konkurssipesään kuuluvan omaisuuden myyntikanavana. Tavoitteet. Lain uudistamisen yleiseksi tavoitteeksi on asetettu selkeän ja ennakoitavan konkurssilain säätäminen. Lainsäädännön on oltava joustavaa, jotta erilaisia velallisia ja eri kokoisia konkurssipesiä koskevat erityistarpeet voidaan ottaa riittävästi huomioon. Konkurssimenettelyn tulee olla mahdollisimman tehokasta ja tuloksellista sekä läpinäkyvää. Lainsäädännön tulee osaltaan turvata rahoitus- ja vakuusjärjestelmän toimivuus. Myös velallisen edut ja oikeudet on otettava asianmukaisesti huomioon. Velalliseen ja konkurssihallintoon kohdistuvia selvittely- ja valvontamahdollisuuksia on kehitettävä. 7. Keskeiset ehdotukset 7.1. Uudistuksen laajuus ja soveltamisala Esityksen tarkoituksena on korvata nykyinen konkurssisääntö uudella konkurssilailla. Uudistus rajoittuisi likvidaatiotyyppistä menettelyä koskevan säännöstön uusimiseen. Uudella lainsäädännöllä ei siten luotaisi yhtenäistä maksukyvyttömyysmenettelyjä koskevaa lainsäädäntöä. Tällaista yhdistämistä ei voitaisikaan pitää nykyisessä tilanteessa perusteltuna, kun yksityishenkilön velkajärjestelyä ja yrityksen saneerausta koskevat lait ovat olleet voimassa yli 10 vuotta ja niiden tuntemus ja soveltamiskäytäntö ovat vakiintuneet. Lisäksi yksityishenkilön velkajärjestelyn yhteydet konkurssimenettelyyn ovat vähäiset, koska velkajärjestely ei yleensä ole vaihtoehto konkurssille vaan lähinnä ulosotolle. Yrityksen saneerausta ja konkurssimenettelyä koskevien säännösten yhdistämiselläkään ei saavutettaisi mainittavia etuja. Sääntely on myös niin erilaista, että lainsäädännöstä tulisi varsin monimutkainen. Eri menettelyjen yhteensovittamista voidaan tarvittaessa parantaa erillistenkin lakien pohjalta. Nykyisin etuoikeutettuja velkojia ovat lähinnä vain panttivelkojat. Näin realisointitulos jaetaan kaikkien muiden velkojien kesken tasavertaisesti heidän saataviensa suuruuden mukaisessa suhteessa. Jako-osuudet jäävät kuitenkin pesän varojen vähäisyyden ja suhteellisen jakotavan vuoksi yleensä melko pieniksi. Tämän vuoksi velkojien konkursseihin liittyvä taloudellinen intressi ja kiinnostus ovat jääneet yleisesti ottaen varsin vähäiseksi. Velkojien tasavertaisuus kukin velkoja saa suorituksensa velalliselle antamansa panoksen mukaisessa suhteessa on silti edelleenkin hyväksyttävä ja oikeudenmukainen lähtökohta eikä tätä jakoperiaatetta ehdoteta muutettavaksi. Uudistuksessa on kuitenkin pyritty eri tavoin ottamaan huomioon se nykyinen tilanne, että jos konkurssissa riittää yleensä velkojille jaettavaa, jako-osuus jakaantuu kaikille velkojille, mutta usein rahallinen tulos on vähäinen. Esityksessä ehdotetaan muun muassa, että vähäisemmät jako-osuudet voitaisiin maksaa mahdollisimman pian konkurssin alettua, jolloin konkurssi jatkuisi vain niiden velkojien kesken, joiden taloudellinen intressi on suurempi. Konkurssilain soveltamisala olisi yleinen. Laki koskisi kaikenlaisia velallisia, niin luonnollisia henkilöitä kuin oikeushenkilöitäkin. Tämä perustuu siihen lähtökohtaan, että konkurssilainsäädäntö on osa yleistä siviilioikeudellista täytäntöönpanolainsäädäntöä, jossa noudatetaan yleensä yhtäläisiä oikeudellisia periaatteita riippumatta siitä, kuka on velallisena tai velkojana. Velkajärjestelystä
18 18 HE 26/2003 vp ja tehostuneesta ulosotosta huolimatta on edelleen tarvetta myös siihen, että yksityishenkilökin voidaan velallisena asettaa konkurssiin. Näin on erityisesti silloin, kun velallisella on tavallista kuluttajaa enemmän varallisuutta ja kun omaisuuden ja vastuiden selvittäminen edellyttää ulkopuolisen pesänhoitajan asettamista. Lakia sovellettaisiin myös kuolinpesiin. Vireillä oleva perintökaaren velkavastuuta ja kuolinpesää koskeva uudistus tulee toteutuessaan vähentämään kuolinpesien konkursseja. Lakia sovellettaisiin siis yhtäläisesti kaikkiin yrityksiin ja oikeushenkilöihin niiden yhteisömuodosta, toimialasta ja koosta riippumatta. Poikkeuksena olisivat kuitenkin julkisoikeudelliset oikeushenkilöt, joita ei nimenomaisen säännöksen perusteella voitaisi asettaa konkurssiin. Tällainen selventävä poikkeus on tarpeen näiden julkisyhteisöjen valtio-oikeudellisen aseman ja julkisten tehtävien vuoksi. Konkurssilakia täydentävää sääntelyä sisältyy erityisesti vakuutuslaitosten ja luottolaitosten osalta Konkurssiin asettaminen Lainsäädäntömme on vakiintunut siinä, että velallisen maksukyvyttömyys on yleinen edellytys maksukyvyttömyysmenettelyn käynnistämiselle. Konkurssisäännössäkin lueteltujen konkurssiperusteiden katsotaan ilmentävän juuri maksukyvyttömyyttä ja vuonna 1993 lakiin vielä lisättiin maksukyvyttömyys yhdeksi konkurssiperusteeksi. Myös yksityishenkilön velkajärjestelyssä ja yrityksen saneerauksessa velallisen maksukyvyttömyys on menettelyn aloittamisen yleinen edellytys. Velallisen maksukyvyttömyys olisikin uudessa konkurssilaissa konkurssin aloittamisen yleinen peruste. Maksukyvyttömyysedellytystä täydentäisivät oletussäännökset, jotka osoittavat, milloin velallista on tyypillisesti pidettävä maksukyvyttömänä. Jos oletussäännöksen tunnusmerkistö täyttyy, voi velallinen konkurssin estääkseen vastanäytöllä osoittaa, että hän ei kuitenkaan ole maksukyvytön. Näin ollen näyttövelvollisuus maksukyvyttömyydestä jakaantuu velallisen ja velkojien kesken käytännön tarpeita vastaavasti. Oletussäännöt vastaavat myös pitkälle nykyisen lain yleisimmin käytettyjä konkurssiperusteita, joten asiallisesti ehdotus ei kovin paljon muuta nykytilannetta. Ehdotettu sääntely vastaa myös muiden pohjoismaiden lainsäädäntöä. Oikeus hakea velallinen konkurssiin olisi edelleen velallisella itsellään ja velkojalla. Velkojan tarpeet vaativat, että velkojan tulee voida hakea velallinen konkurssiin silloinkin, kun velkojalla ei ole saatavastaan tuomiota tai muuta täytäntöönpanoperustetta ja tarvittaessa jopa erääntymättömän saatavan perusteella. Toisaalta velallisen etu vaatii, että velallista ei saada konkurssiin perustellusti riitaisen saatavan perusteella. Velkojan ja velallisen eri suuntaisten tarpeiden yhteensovittaminen edellyttää, että tuomioistuimelle jää harkintavaltaa arvioida, milloin velkojan saatavaa voidaan pitää riittävässä määrin selvänä. Lakiin ehdotetaankin tästä varsin pitkälle nykyistä oikeustilaa vastaavaa säännöstä. Ottaen huomioon konkurssimenettelyn oikeusvaikutukset ja kustannukset ei voida pitää asianmukaisena sitä, että konkurssia käytetään vähäisten saatavien perintäkeinona. Esitystä valmisteltaessa harkittiin sitä mahdollisuutta, että hakijavelkojan saatavan arvolle säädettäisiinkin laissa kiinteä vähimmäismäärä. Tästä kuitenkin luovuttiin, koska konkurssiin hakemisen syynä voi olla perinnän sijasta velallisen lisävelkaantumisen estäminen. Tällöin konkurssivelkojan saatavan määrällä ei ole samanlaista merkitystä kuin muutoin. Lisäksi yhden, kaikkiin velallisiin soveltuvan arvon määrittäminen on vaikeaa. Sen vuoksi on päädytty varsin yleisluonteiseen, tuomioistuimelle harkintavaltaa antavaan säännökseen, jolla pyritään estämään konkurssiin hakeminen vähäisen saatavan perusteella, kun velkojan menettelyä voidaan pitää shikaanimaisena tai hyvän perintätavan vastaisena Konkurssimenettelyn kulku Konkurssimenettelyn vaiheet ja tuomioistuimen tehtävät ovat ehdotuksessa suurin piirtein samanlaiset kuin nykyisessä laissa. Tuomioistuimelle kuuluisi lähinnä päätöksenteko konkurssin aloittamisesta ja raukeamisesta tai muusta menettelyn ennenaikaises-
19 HE 26/2003 vp 19 ta päättämisestä sekä konkurssisaatavia koskevan jakoluettelon vahvistaminen ja riitautusten ratkaiseminen. Tuomioistuin määräisi myös pesänhoitajan. Muilta osin konkurssipesä päättäisi pääsääntöisesti itse toiminnastaan. Pääsääntö olisi, että konkurssin alkaessa määrättävä pesänhoitaja toimisi tehtävässään konkurssin päättymiseen saakka. Nykyisellä kaksivaiheisella järjestelmällä ei saavuteta erityistä hyötyä ja käytännössä väliaikainen pesänhoitaja valitaankin yleensä uskotuksi mieheksi. Menettely velallisen konkurssiin asettamisessa olisi pääosin samanlaista kuin nykyisin. Konkurssiin hakeminen käsiteltäisiin hakemusasiana. Jos velkoja ja velallinen ovat erimielisiä, voitaisiin noudattaa tavallisia riita-asiain menettelysäännöksiä. Asian kiireellinen luonne olisi otettava huomioon. Konkurssiin asettamisesta kuulutettaisiin nykyisestä poiketen kaikissa tapauksissa heti konkurssin alettua ja riippumatta siitä, raukeaako konkurssi. Ehdotus lisää siis konkurssiasioiden julkisuutta. Tuomioistuin tekisi päätöksen jatkomenettelystä vain silloin, kun sille on tehty esitys konkurssin raukeamisesta. Velkojainkuulustelua ei enää tuomioistuimessa järjestettäisi. Menettely muuttuisi tältä osin entistä enemmän kirjalliseksi, millä tähdätään kustannussäästöön. Pesäluettelon pakollisesta oikeaksi vahvistamisestakin tuomioistuimessa luovuttaisiin. Tätä menettelyä käytettäisiin vain pesänhoitajan sitä erityisesti vaatiessa. Konkurssivalvonnan toimittamisesta päättäisi tuomioistuimen sijasta pesänhoitaja. Konkurssivalvontojen vastaanottaminen tulisi yksinomaan pesänhoitajan tehtäväksi. Pesänhoitaja laatisi valvotuista tai muuten huomioon otettavista konkurssisaatavista jakoluetteloehdotuksen, jonka tuomioistuin vahvistaa. Esitystä valmisteltaessa on ollut esillä sekin vaihtoehto, että pesänhoitaja laatisi lopulliseksi tarkoitetun jakoluettelon, jota voitaisiin moittia tuomioistuimessa. Erityisesti oikeusturvasyistä on pidetty kuitenkin tärkeänä, että pesänhoitajan laatima luettelo tulisi aina tuomioistuimen tarkastettavaksi. Tuomioistuin tarkastaisi kuitenkin vain, että pesäluetteloa laadittaessa on noudatettu oikeata menettelyä ja että luettelo sisältää kaikki tarvittavat tiedot Konkurssin raukeaminen ja julkisselvitys Suuri osa konkursseista raukeaa sen vuoksi, että konkurssipesän varat eivät riitä konkurssin jatkamiseen. Raukeavassa konkurssissa velkojille ei kerry suorituksia ja silloin konkurssi on ollut velkojille hyödytön. Useissa tapauksissa on jo konkurssihakemusta tehtäessä selvää, että konkurssi tulee raukeamaan. Niin kuin edellä todettiin, velkojat kuten verottaja ja vakuutusyhtiöt, hakevat velallista konkurssiin usein muista kuin perintäsyistä, erityisesti sellaisen lisävelkaantumisen estämiseksi, jota ei muilla toimin pystytä katkaisemaan (esimerkiksi verovelka ja lakisääteiset vakuutusmaksut). Vaikka konkurssi raukeaa, velallisyrityksellä ei yleensä ole enää toimintaedellytyksiä ja osakeyhtiö on lain mukaan poistettava kaupparekisteristä. Silloinkin kun konkurssi ei raukea varojen puuttumiseen, voi realisointitulos osoittautua hyvin vähäiseksi, jolloin konkurssista ei myöskään ole ollut velkojille hyötyä. Esitystä valmisteltaessa onkin keskusteltu siitä, onko konkurssimenettely ylipäätänsä tarkoituksenmukainen menettely edellä tarkoitetulla tavalla vähävaraisia velallisia varten. Mahdollistahan olisi laissa edellyttää, että esimerkiksi jo konkurssihakemusta käsiteltäessä tuomioistuimen tulisi selvittää varojen riittävyys ja menettelyn tarkoituksenmukaisuus. Konkurssimenettelyn käyttömahdollisuutta puoltavat välitöntä perintäintressiä painavammin yleiset selvitys- ja valvontaintressit. Konkurssin yhteydessä tulevat aina selvitettäviksi velallisen vastuut ja varat, konkurssiin johtaneet syyt, kirjanpidon asianmukaisuus, velkojia loukkaavat toimenpiteet sekä mahdolliset väärinkäytökset. Tämän selvityksen avulla voi paljastua velallisen velkojia loukkaavia oikeustoimia, jotka voidaan velkojien hyödyksi peräyttää. Selvitystyö on tärkeätä myös ennaltaestävistä syistä. Tietoisuus siitä, että konkurssin yhteydessä tietyt asiat tutkitaan aina ja että havaitut väärinkäytökset johtavat seuraamuksiin, on omiaan ehkäisemään epäasianmukaisia menettelytapoja ja taloudellisia väärinkäytöksiä. Konkurssimenettelyn aloittamiselle ei eh-
20 20 HE 26/2003 vp dotetakaan tässä yhteydessä menettelyn tuloksellisuuteen perustuvia rajoituksia. Näin siksi, että ainakin velallista koskevat selvittelytoimet voitaisiin konkurssimenettelyn yhteydessä suorittaa. Myös julkisen vallan tulisi osallistua näihin kustannuksiin silloin, kun kustannuksia ei saada perityksi konkurssipesän varoista. Tämä on perusteltua, koska selvitystoimet palvelevat ensisijaisesti yleistä etua. Esityksessä ehdotetaankin, että pesänhoitaja saisi osan palkkiostaan valtion varoista, jos pesän varat eivät siihen riitä. Edellä sanotusta syystä ei ole pidetty myöskään asianmukaisena ehdottaa, että konkurssia hakenut velkoja olisi toissijaisesti vastuussa konkurssikustannuksista. Konkurssi tulisi kuitenkin määrätä raukeamaan nykyistä useammin eli myös silloin, kun velkojille tuleva kertymä arvioidaan vähäiseksi. Tällaisissa tapauksissa konkurssin jatkamista ei voida pitää tarkoituksenmukaisena, kun käytännössä kaikki varat menisivät täytäntöönpanokustannuksiin. Velkojille jäisi joka tapauksessa mahdollisuus turvautua ulosottoon. Toisaalta konkurssi voisi edelleen jatkua myös siten, että velkoja ottaa vastatakseen konkurssimenettelyn kustannuksista. Vastattavaksi ottamisesta otettaisiin nyt lakiin nimenomaiset säännökset. Aikaisemmasta käytännöstä poiketen konkurssivelkoja voisi rajoittaa sitoumustaan niin, että velkoja vastaisi vain määrätynlaisten selvitystoimien kustannuksista eikä konkurssimenettelyn kustannuksista kokonaisuudessaan. Kun konkurssi raukeaa, omaisuuden vallinta palautuu velalliselle. Velalliseen tai velallisen toimintaan ei tämän jälkeen voida kohdistaa niitä selvitystoimia, jotka ovat mahdollisia konkurssin aikana. Selvitystoimiin käytettävissä oleva aika jää konkurssin rauetessa usein lyhyeksi ja on mahdollista, että ne jäävät puutteellisiksi. Konkurssin raukeamiselle tulisi olla vaihtoehto ja varojen puuttuessakin konkurssia pitäisi voida jatkaa, jos siihen havaitaan olevan erityistä syytä erityisesti velalliseen ja velallisen toimintaan kohdistuvien selvitystarpeiden vuoksi. Selvitystoimia ei kuitenkaan ole kustannussyistä järkevää ulottaa jokaiseen konkurssipesään eikä se olisi perusteltua muutoinkaan, koska kaikkiin pesiin ei liity esimerkiksi väärinkäytösepäilyjä. Vastuu konkurssin jatkotoimista olisi perusteltua antaa konkurssiasiamiehelle, jonka keskeisiä tehtäviä nykyäänkin on vähävaraisten konkurssipesien valvonta ja muun muassa huolehtiminen velallisen tilien ja toiminnan tarpeellisesta tarkastuksesta. Näistä syistä konkurssin raukeamisen rinnalle ehdotetaan vaihtoehdoksi kokonaan uudenlaista menettelyä, julkisselvitystä. Julkisselvityksessä konkurssihallinto lakkaisi ja konkurssimenettely jatkuisi välittömästi konkurssiasiamiehen määräysvallassa. Pesän hallintoa hoitaisi konkurssiasiamiehen tehtävään määräämä julkisselvittäjä, joka voisi olla esimerkiksi asianajaja mutta myös konkurssiasiamiehen toimiston virkamies. Kaikissa tapauksissa julkisselvitykseen siirtymisestä päättäisi tuomioistuin. Julkisselvitystä voitaisiin käyttää lähinnä silloin, kun konkurssin selvitystoimia on syytä jatkaa, vaikka pesän omat varat eivät siihen riitä. On tarkoituksenmukaista, että tarvittavat toimenpiteet suoritetaan osana konkurssia, koska näin eri osapuolten asema pohjautuu konkurssia koskevaan selkeään säännöstöön. Julkisselvityksessä velkojilla ei ole enää riittävää taloudellista intressiä, kun se on konkurssin raukeamisen vaihtoehto. Velkojien määräysvallan lakkaaminen onkin siksi perusteltua. Jos pesään saadaan varoja, voidaan hallinto palauttaa takaisin velkojille ja mahdollinen ylijäämäkin jaetaan velkojille. Julkisselvitystä voitaisiin käyttää myös joissakin erityistapauksissa, kun konkurssihallinto on osoittautunut toimintakyvyttömäksi esimerkiksi velkojien tai pesänhoitajien keskinäisten erimielisyyksien tai väärinkäytösepäilyjen vuoksi. Pääministeri Anneli Jäätteenmäen hallituksen ohjelman mukaan konkurssiasiamiehen suorittamaa konkurssipesien valvontaa lisätään ja tehostetaan. Lainsäädäntöä kehitetään myös talousrikollisuuden ja harmaan talouden estämiseksi. Julkisselvityksellä toteutetaan hallituksen ohjelmaa näiltä osin Konkurssin peruuntuminen ja sovinto Nykyisen lain mukaan konkurssi voidaan määrätä velkojainkuulustelussa peruuntu-